* 1. **sz. függelék**

**8/2018. (V.31) önkormányzati rendelethez.**

**Közművelődési megállapodás**

Amely létrejött egyrészről

**Baté Községi** **Önkormányzat Képviselő-testülete 7258 Baté, Fő u. 7.**

 képviseli:Zsalakó Ernő-polgármester továbbiakban: ***Önkormányzat/megbízó***

másrészről **Batéi Közművelődési és Hagyományőrző Egyesület** Baté, Fő u. 7.

képviseli: Orbánné Takács Gabriella elnök

 továbbiakban: ***Egyesület/megbízott***

között az alábbi feltételekkel:

1. Az önkormányzat a település lakosságának közös közművelődési, kulturális szükségletei biztosításáért vállalt felelőssége és a Leader pályázaton felújított Malom épület pályázati célon vállalt kötelezettség miatt, ezen feladatának sikeres elvégzése érdekében az önkormányzat a helyi közművelődésről szóló 8/2018.(V.31) számú rendelete és a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 79. §.-ában kapott felhatalmazás alapján közművelődési megállapodást köt a Batéi Közművelődési és Hagyományőrző Egyesülettel 2018. június 1-jétől határozatlan időtartamra az önkormányzat tulajdonát képező Baté, Kossuth u. 40. szám alatti Malomban létrehozott „*kiállítóhely, időszakos és állandó kiállítás*” működtetésére, valamint e megállapodásban felsorolt közművelődési, kulturális, szervezési, közvetítő tevékenységre.
2. Szerződő felek elhatározzák, hogy a közművelődés területén – egymás érdekeinek kölcsönös figyelembe vételével – együtt kívánnak működni. Tevékenységük összehangolásával és lehetőségeik színvonalas kihasználásával a közművelődési szolgáltatás minőségi javítását, a község polgárságának érdeke és igénye szerinti választék bővítését célozzák meg.
3. A Megbízó a közművelődési feladatok ellátásával kapcsolatban az önkormányzat tulajdonában lévő Malom, Kossuth u. 40. szám alatti, természetben a 257/1 hrsz-u ingatlant ingyenesen használatra átadja az Egyesület részére külön leltár szerint és az Egyesület ezt a vagyont használatra átveszi. A leltár szerint átadott vagyon ezen megállapodás mellékletét képezi.
4. Szerződő Felek a megállapodásukat határozatlan időre kötik.
5. **Megbízó** a Megbízott részére átadott Malom épület rendeltetésszerű működése, az 1. pontban meghatározott feladatok ellátása érdekében a következő **kötelezettségeket vállalja:**
	1. 2018.június 1-jétől kezdődően az Egyesület által történő működtetés idejére a tárgyévet megelőző évi támogatását alapul véve legalább az előző évi támogatással azonos összegű pénzbeni támogatást biztosít a Megbízottnak, amely pontos összegét az önkormányzat éves költségvetési rendeletében határozza meg.
	2. Vállalja, hogy a tulajdonában lévő, a „Malom” megnevezésű ingatlan, valamint az épület előtti terület kizárólagos használati jogát a Megbízott részére átadja, amelyért az önkormányzat bérleti díjat nem számol fel.
	3. A létesítményen a külső burkolatok állagmegóvása, az építmény és működéséhez szükséges gépészeti-, elektromos-, és közmű alap- és gerincvezetékek felújítása, az épület elválaszthatatlan részét képező belső berendezések cseréje és az értéknövelő beruházások, az üzemeltetési, karbantartási, javítási kötelezettségek, közmű számlák kifizetése a Megbízót terhelik, de a karbantartási, javítási feladatokat az éves költségvetés készítése előtt köteles a megbízott a megbízó részére jelezni.
	4. A Megbízó jogosult a jelen megállapodásban foglaltak folyamatos ellenőrzésére, valamint szakértői közreműködés igénybevételére a feladatellátás minőségének vizsgálatára.
6. **A megbízott kötelezettségei:**
	1. Megbízott vállalja, hogy a használatra átvett ingatlan vagyont 2018. június 1-jétől az önkormányzat által meghatározott célra „Malom: kiállítóhelyként” működteti, az ingyenes használati és üzemeltetési jogot a Megbízó tulajdonjogának fenntartása mellett gyakorolja. Vállalja, hogy az önkormányzat által a Leader pályázatban meghatározott módon üzemelteti, azaz legalább heti 5 napon keresztül nyitvatartási időt biztosít a látogató közönség részére.
	2. Megbízott a Baté Község lakossága művelődési érdekeinek és kulturális szükségleteinek biztosítása érdekében az alábbi feladatok és tevékenységek ellátásra vállal kötelezettséget figyelemmel az Egyesület Alapszabályában foglaltakra:
7. a helyi történelmi és kulturális hagyományok ápolása,
8. tudományos ismeretterjesztés szervezése,
9. együttműködés más közművelődési intézményekkel
10. a történelmi és műemlék jellegű épületek ápolása és védelme,
11. a helyi irodalmi-művészeti próbálkozások kezdeményezése,
12. időszakos és/vagy állandó kiállítás létrehozása a Malom épületében, működtetésének szakmai támogatása,
13. a kiállítás céljára átvett eszközök pontos nyilvántartásba vétele, ezen tárgyakból a kiállítás elkészítése és folyamatos karbantartása.
14. segíti a helytörténeti pályázatokon , kutatómunkában részt vevőket,
15. népszerűsíti a helyi kultúrát.
	1. Megbízott köteles a Malomban létrehozott kiállítóhely igénybevételét a falu lakossága számára biztosítani és mindenki számára egyformán hozzáférhetővé tenni a hét 5 munkanapján, szükség esetén a kiemelt munkaszüneti napokon a helyi kulturális rendezvényeken szervezett ünnepségeken is biztosítja a látogatást. Kötelessége munkanapokon 8-16.00 óra között legalább telefonos elérhetőséggel biztosítani a látogatók részére, a látogatást úgy biztosítani, hogy azt legkésőbb a jelzést követő fél órán belül látogatható legyen az épület.
	2. A nyitvatartási időben, illetve rendezvények ideje alatti információ begyűjtő és közvetítő tevékenységet végez, megyei és helyi szervezetekkel meglévő kapcsolatok alapján megyei és helyi kulturális tájékoztatást ad.
	3. Baté Község Önkormányzata és intézményei által rendezett ünnepek és rendezvények szervezési, lebonyolítási munkáinak segítését, előzetes programegyeztetéssel és külön költség megállapodás alapján végzi. Ezen rendezvényeket a Megbízott a Megbízóval a költségvetés elfogadását megelőzően köteles egyeztetni és a költségnagyságot meghatározni.
	4. Rendszeresen minimum évi 4 művészettel, tudománnyal, vagy közművelődéssel kapcsolatos programot köteles szervezni, lebonyolítani a községben.
	5. A Megbízott által a közszükségletek, a tényleges művelődési igények kielégítésére szervezett programok és tevékenységek megrendezését vállalja, abban közreműködik.
	6. Nyitvatartási időben más szervezetek kulturális, jótékony célú vagy a közösségiséget erősítő rendezvényeinek, programjainak segítése, helyiségigényének kielégítése:

a) Térítés nélkül biztosítja a Megbízott:

* Az önkormányzat és intézményei által szervezett közös programokon a Malom épületében a látogatást.
* Minden helyi civil szervezet részére legalább évi egyszeri alkalommal a rendezvényeire helyet biztosít, előre egyeztetett időpontban.
	1. A nyitvatartási időben szedett térítési díjat minden évben egyszer módosíthatja és határozathatja meg a munkatervében, amit előzőleg a képviselő-testülettel jóvá kell hagyatni. Az ebből származó bevétel teljes egészében az egyesület bevételét képezi, amelynek éves befolyt összegéről köteles tájékoztatni az önkormányzatot.
	2. Megbízott köteles minden évben beszámolni közművelődési tevékenységéről, a vagyon működtetéséről a tárgyévet követő év május 31-ig, valamint elszámolni a külön megállapodás alapján a részére nyújtott támogatásokról.

* 1. Megbízott köteles a vonatkozó jogszabályokat, így különösen a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, valamint a helyi közművelődési feladatok ellátásáról szóló önkormányzati rendelet rendelkezéseit betartani.
	2. Megbízott közművelődési tevékenységét és jelen megállapodásban vállalt feladatainak ellátását politikai, vallási, világnézeti elkötelezettség, bármilyen hátrányos megkülönböztetés – nem, kor, vallás, politikai, nemzeti vagy társadalmi hovatartozás, vagyoni, születési különbségtétel – nélkül végzi.
	3. Köteles feladatainak ellátását, a közművelődési szolgáltatás folyamatosságát, kontrollálható szakszerűségét a jogszabályban meghatározott képzettségű munkatársakkal biztosítani.
	4. Köteles a megállapodás hatálybalépését követő 60 napon belül a Malom működtetésére vonatkozó Szervezeti és Működési Szabályzatot, Házirendet kidolgozni, és azt az önkormányzattal jóváhagyatni.
	5. Az önkormányzat által meghatározott leltározás alkalmával a leltározásban közreműködni.
	6. Köteles az épület használatával kapcsolatban a gondos gazdaként eljárni, biztosítani az épület zárását, áramtalanítását, téli időszakban a mellékhelyiség fagytalanítást, ha a fűtés nem biztosított.
1. A szerződés megszüntetése:
	1. Szerződő Felek kijelentik, hogy jelen megállapodás 30 napos felmondással megszüntethetik, amit előtte legalább 15 nappal kell benyújtani.
	2. A megállapodást a Szerződő Felek közös megegyezéssel módosíthatják, illetve megszüntethetik, amit előzőleg egymásnak legalább 30 nappal korábban jeleznek.
	3. Bármelyik Szerződő Fél jogosult jelen megállapodást rendkívüli felmondással megszüntetni, ha a másik fél a megállapodást olyan súlyosan megszegi, hogy annak fenntartása a megállapodásban rögzített együttműködési kötelezettség mellett sem várható el a másik féltől.
	A Megbízott oldalán ilyen szerződésszegésnek minősül különösen az, ha a 6. pontban (annak alpontjaiban) vállalt kötelezettségét nem teljesíti.
	A Megbízó oldalán ilyen szerződésszegésnek minősül különösen az, ha az 5.1. pontban vállalt kötelezettségét nem teljesíti.
	4. A rendkívüli felmondást a másik féllel írásban kell közölni, a felmondás indokainak részletes feltüntetésével.
	5. A rendkívüli felmondás folytán a megállapodás a közlését követő 90. napon megszűnik. A megszűnés napjával a Szerződő Felek kötelesek egymással elszámolni.
2. Szerződő Felek megállapodnak abban, hogy a felmerülő vitás kérdéseket tárgyalás útján rendezik.
3. Jelen megállapodást Baté Község Önkormányzatának Képviselő-testülete a ../2018. (V.30) számú határozatával jóváhagyta.

Baté, 2018. május 31. Baté, 2018. május

 Megbízó Megbízott

 polgármester elnök